Leningradin alue

Leningradin alue (oblast) sijaitsee Luoteis-Venäjällä Pietarin kaupungin ympärillä. Alue on perustettu 1.8.1927. Maapinta-ala on 2293 neliökilometriä, asukkaita on n. 1 650 000. == Piirit == Boksitogorskin piiri, pääkaupunki Boksitogorsk Volosovon piiri, pääpaikka Volosovo Volhovin piiri, pääkaupunki Volhov Vsevolozhskin piiri, pääkaupunki Vsevolozhsk Viipurin piiri, pääkaupunki Viipuri Hatsinan piiri, pääkaupunki Hatsina Kingiseppin piiri, pääkaupunki Kingisepp Kirishin piiri, pääkaupunki Kirishi Kirovskin piiri, pääkaupunki Kirovsk Lotinapellon piiri, pääkaupunki Lotinapelto Lomonosovin piiri, pääkaupunki Lomonosov, rautatieasema Oranienbaum 1 Lugan (Laukaa) piiri, pääkaupunki Luga (Laukaa) Podporozhen piiri, pääkaupunki Podporozhe Priozerskin (Käkisalmen) piiri, pääkaupunki Priozersk (Käkisalmi) Slantsyn piiri, pääkaupunki Slantsy Tihvinän piiri, pääkaupunki Tihvinä Tosnon piiri, pääkaupunki Tosno == Suurimmat kaupungit == Hatsina (ven. Гатчина), asukasluku 82 900 Viipuri (ven. Выборг), as.luku 78 600 Tihvinä (ven. Тихвин), as.luku 66 600 Sosnovyi Bor (ven. Сосновый Бор), as.luku 63 200 Kirishi (ven. Кириши), as.luku 56 000 Kingisepp (ven. Кингисепп), as.luku 52 100 Volhov (Olhava) (ven. Волхов), as.luku 48 100 Väkiluvut vuodelta 2002. == Muut kohteet == Ivangorodin linna Koivisto (Primorsk) Käkisalmi (Priozersk) Laatokka Pähkinälinna Staraja Ladogan linna Sablinon hiekkakiviluolat == Ymmärrä == === Ilmasto === Ilmasto on Leningradin alueella pitkälti samanlainen kuin Suomessa. Meri, Neva ja Laatokka lämmittävät ja kosteuttavat säätä. Puusto on lehtipuuvaltaisempaa kuin Suomessa. Pakkanen saattaa talvella kuitenkin painua jopa -30 asteeseen. Kesällä on usein saman verran plusasteita. == Tule == === Lentokoneella === Pietariin on hyvät lentoyhteydet eri puolilta Eurooppaa. Leningradin alueen sisäisiä lentoyhteyksiä ei ole. === Junalla === === Autolla === === Bussilla === Leningradin alueelle pääsee bussilla pääpiirteissään samojen ohjeiden mukaisesti kuin Pietariinkin. === Laivalla === == Liiku == === Junalla === Kulkutapoja on kolmenlaisia. Suurimpien kaupunkien välillä voi liikkua nopeasti pidemmälle menevien kaukojunien kyydissä. Muutamien paikkojen välillä liikkuu myös suoria pikajunia, kuten Pietarista Viipuriin, Käkisalmeen, Lugaan, Tihvinään ja Tosnoon. Pienimmille paikkakunnille ja hiljaisimmille radoille pääsee vain hitailla elektritskoilla ja dieselveturin vetämillä parin vaunun junilla, jotka pysähtyvät jokaisella laiturilla. === Autolla === Omalla autolla liikkuessa näkee enemmän ja voi pysähtyä kiinnostaviin paikkoihin. Kannattaa lähteä matkalle autolla, jonka tietää etukäteen luotettavaksi. Auto joutuu matkalla sellaiseen rynkytykseen, että siitä usein paljastuu palattua uusia vikoja. Venäläiset tiet eivät ole tunnettuja hyväkuntoisuudestaan. Päätie Suomen rajalta Viipurin kautta Pietariin on kohtalaisessa kunnossa. Pienemmillä asfalttiteillä saattaa olla hyvinkin isoja kuoppia tai asfaltti loppuu hetkellisesti kokonaan. Hiekkatiet eivät pahimmillaan ole edes teitä, vaan maahan ajettuja uria. Sateella kannattaa miettiä, haluaako varmasti oikaista juuri sen kartan pienimmän näköisen hiekkatien kautta. Pienimmät tiet muuttuvat sateella mutavelliksi, josta ei selviä kuin maastoautolla. Mukana on viisasta olla varakanisteri polttoaineelle ja muutenkin auto kannattaa pyrkiä tankkaamaan ennen syrjäisille seuduille ajamista. Pikkukylissä saattaa olla polttoainetta, mutta niin huonolaatuista, ettei sitä uskalla laittaa kuin Ladaan. Lada on muutenkin viisas valinta, sillä joka kylästä löytyy varaosia Ladoihin ja korjaaja, joka korjaa pikkuviat pientä maksua vastaan. Lisäksi Ladan osat ovat Venäjällä pilkkahintaisia. Lada ei myöskään herätä tunteita eikä kateutta ja sen voi huoletta pysäköidä minne vain, kunhan ei jätä arvoesineitä näkyviin. === Bussilla === Leningradin alueella voi liikkua myös busseilla. Hyviä bussireittikarttoja saa kirjakaupoista, esim. Dom Knigi Pietarissa. Jos kahden pisteen välillä kulkee vähänkin isompi tie, on todennäköistä, että busseja ja reittitakseja kulkee. Haastava väli on kuitenkin esimerkiksi Viipuri-Käkisalmi. === Laivalla === Pietarista käsin voi lähteä laivamatkalle ylös Nevaa pitkin Laatokalle. == Puhu == Leningradin alueella puhutaan venäjää. Suurimmissa kaupungeissa ja turistikohteissa saatetaan puhua hieman englantia, mutta pienissä paikoissa ja maaseudulla puhutaan enimmäkseen venäjää. Volosovon seudulla asuu vielä inkeriläisiä. Viipurissa voi yrittää puhua suomea. Suuri osa Leningradin alueesta on vanhaa inkeriläistä maaperää. Tämän vuoksi monet paikannimet kuulostavat suomalaisilta. Neuvostoliitolle 1944 luovutetun Karjalan paikannimet vaihdettiin vuonna 1948 keksityiksi, venäläisemmän kuuloisiksi. == Syö == Suurimmissa kaupungeissa ja turistikohteiden liepeillä on yleensä melko hyvä tarjonta ruokapaikoista, mutta aivan pienimmissä kaupungeissa ja maaseudulla joutuu usein turvautumaan kauppojen antimiin. Kesällä jokainen kunnon venäläinen valmistaa saslikkia ulkona ja sitä on usein tarjolla pienimmissäkin kylissä etenkin, jos jonkinlainen vesistö löytyy. == Juo == == Pysy turvassa == Terveellä järjellä selviää hyvin. Suuri osa alueesta, on melko hiljaista maaseutua, jossa ei paljon turisteja näy. Sama pätee pikkukaupunkeihin. Syrjäisille alueille suunnattaessa kannattaa huolehtia polttoaineen riittävyydestä. Autoon ei kannata jättää näkyville mitään arvokasta. Pietarin ja Viipurin välisellä maantiellä liikenne on erittäin vilkasta ja vaaralliset ohitukset yleisiä. Omalla autolla liikuttaessa kannattaa pysytellä hereillä. Liikenne on vilkasta myös muilla pääteillä, esim. Pietari-Moskova ja Pietari-Petroskoi.